b'\n_START_ARTICLE_\nEMA 2007\n_START_PARAGRAPH_\nEMA 2007 je potekala 1., 2. in 3. februarja 2007 na ljubljanskem Gospodarskem razstavi\xc5\xa1\xc4\x8du._NEWLINE_24 izvajalcev se je najprej predstavilo v enem izmed dveh predizborov (polovica v prvem, polovica v drugem). Iz obeh predizborov se je v finalni izbor uvrstilo 7 izvajalcev._NEWLINE_O finalistih, superfinalistih in kon\xc4\x8dnem zmagovalcu so odlo\xc4\x8dali le gledalci in poslu\xc5\xa1alci preko telefonskega glasovanja._NEWLINE_V \xc4\x8dasu, namenjenem glasovanju, je nastopilo kar nekaj glasbenih gostov. Na prvem predizboru je kot gost nastopil An\xc5\xbeej De\xc5\xbean, ki je s svojo pesmijo Mr. Nobody odprl tekmovanje. Sledili so mu tisti, ki so na Emi \xc5\xbee sodelovali. Tako so v treh ve\xc4\x8derih nastopili Sa\xc5\xa1a Lendero, Nu\xc5\xa1a Derenda in Jan Plestenjak. Iz tujine so pri\xc5\xa1li Hari Mata Hari, ki mu je slovensko ob\xc4\x8dinstvo leta 2006 na Pesmi Evrovizije za pesem Lejla namenilo 12 to\xc4\x8dk, ter Katrina and the Waves, zmagovalci Pesmi Evrovizije 1997._NEWLINE_Zmagala je Alenka Gotar s pesmijo Cvet z juga.\n_START_SECTION_\nFinalni izbor\n_START_PARAGRAPH_\nFinalni izbor, ki je potekal v soboto, 3. februarja 2007, sta vodila Helena Blagne in Mario Galuni\xc4\x8d._NEWLINE_Glasovanje je potekalo v dveh krogih. Po predstavitvi vseh pesmi je najprej sledilo desetminutno telefonsko glasovanje. Skladbi, ki sta v prvem krogu prejeli najve\xc4\x8d telefonskih glasov, sta se uvrstili v drugi krog, tako imenovani superfinale, in sta se predstavili \xc5\xa1e enkrat. Glasovanje v superfinalu je trajalo pet minut. Na koncu je slavila priznana sopranistka Alenka Gotar s pesmijo Cvet z juga.'